**SISEKAITSEAKADEEMIA**

**AASTA SPORTLASTE VALIMINE 2017**

**Eesmärk:** Pöörata tähelepanu Sisekaitseakadeemia sportlaste saavutustele ning teavitada nendest kaasõppureid ja töötajaid.

**Kandidaatide esitamine:** Akadeemia 2017. aasta **kadettidest ja töötajatest parima nais- ja meessportlase kandidaate võib esitada** **8. jaanuarini (PPK õppurite ja töötajate tulemused palume saata politseisportlaste valimisteks varem, juba 19. detsembriks)**. Esitamiseks tuleb kirjutada sportlase ees- ja perekonnanimi, kolledž või muu üksus ning 2017. aasta paremad sportlikud saavutused tähtsuse järjekorras lisatud elektroonilisele tabelivormile.

1. Rahvusvahelised võistlused
2. Eesti MV
3. Ametkondlikud ja üliõpilaste MV
4. SKA MV
5. Muud võistlused (üldistus, mitu võistlust mis aladel, 1-3 paremat tulemust)

Ühest rühmast või osakonnast võib esitada ka mitu kandidaati. Heal tasemel võistlussportlane võib enda tulemused ka ise saata.

**Andmed palun esitada e-postiga aadressil epp.jalakas@sisekaitse.ee.**

**Tulemuste korrektsuse eest vastutavad kandidaatide esitajad.** Andmete koondaja võib vajadusel esitada tulemuste kohta lisaküsimusi.

**Valimiskomisjon:** Valimiskomisjoni koosseisu kuuluvad õppeprorektor, kolledžite direktorid, Tallinna, Paikuse ja Väike-Maarja spordi valdkonna juhid ning -õppejõud ja üliõpilasesinduse juhatuse liikmed.

**Valimine:** Iga valimiskomisjoni liige võib anda tema hinnangul nii parima naissportlase kui parima meessportlase kandidaadile 6 häält, järgmisele 5 häält ja nii edasi kuni paremuselt kuuendale 1 hääle. Sama hääletussüsteemi kasutatakse nii kadettidest kui töötajatest parimate selgitamiseks. Võidavad enim hääli saanud kandidaadid, häälte võrdsuse korral see sportlane, kellele pakuti rohkem kordi kõrgemat kohta.

**Autasustamine:** Aasta parimaks nais- ja meessportlaseks valituid autasustatakse meenetega, võimaluse korral tunnustatakse ka teisi kolme nominendi sekka jõudnuid. Töötajate autasustamine on kavas talveakadeemias, õppurite oma vabariigi aastapäeva rivistusel.

PARIMATE MEES- JA NAISSPORTLASE VALIMISED (kadettide ja töötajate osas eraldi) TOIMUVAD 15. JAANUARIL, kell 12-13 KASE 61 REKTORAADI SAALIS;

**Valmiskomisjoni liikmetel, kes ei saa kohapeal hääletada, on vaja saata oma hääletuslehed 15. jaanuari lõunaks (kella 13.00-ks) e-posti teel. Eelnevalt teatada elektroonilise hääletamise soovist** **epp.jalakas@sisekaitse.ee****, et saaks saata e-posti teel hääletuslehe.**

Epp Jalakas

spordijuht-lektor